เรื่องร้องเรียน (คลอง,น้ำท่วม,ร้องเรียน,ถนน) วันที่ 2023-10-25 06:51:22 — แขวงแสมดำ เขตบางขุนเทียน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660045473


ขอให้แก้ไขปัญหาน้ำท่วมขังจากน้ำทะเลหนุนสูง บริเวณซอยเทียนทะเล 25 แขวงท่าข้าม เขตบางขุนเทียน กรุงเทพมหานคร จุดสังเกต ห่างจากมหาวิทยาลัยเทคโนโลยีพระจอมเกล้าธนบุรี วิทยาเขตบางขุนเทียน ประมาณ 700 เมตร ออกจากมหาวิทยาลัยจะพบสามแยก เลี้ยวไปทางซ้ายตรงไป 300 เมตร จะพบจุดดังกล่าว เป็นถนนเส้นเชื่อมต่อไปยังถนนสวนประชาอุทิศ เนื่องจากผู้ร้องแจ้งว่า บริเวณดังกล่าวประสบปัญหาน้ำท่วมขัง สาเหตุเกิดจากถนนบริเวณดังกล่าว ระดับพื้นถนนจะต่ำกว่าจุดอื่น เมื่อมีน้ำทะเลหนุนสูงจากธรรมชาติจะทำให้เกิดน้ำท่วมขัง ส่งผลให้รถจักรยานยนต์สัญจรได้ลำบาก ในบางครั้งไม่สามารถสัญจรได้ ยานพาหนะได้รับความเสียหายและเครื่องยนต์ดับ โดยจะมีพื้นที่จุดน้ำท่วมขังอยู่ 3 จุด จุดที่ต่ำที่สุดอยู่บริเวณคลองหัวกระบือ (ตามผู้ร้องแจ้ง) ที่จะเป็นแอ่งน้ำขนาดใหญ่ โดยบริเวณดังกล่าวเคยมีการทำแนวกระสอบกั้นน้ำไว้แล้ว แต่ปัจจุบันทรุดโทรมลง จึงไม่สามารถกั้นน้ำได้ ซึ่งบริเวณดังกล่าวจะเป็นพื้นที่เชื่อมต่อกันระหว่างกรุงเทพมหานครและจังหวัดสมุทรปราการ  ซึ่งเป็นพื้นที่รับผิดชอบของเขตบางขุนเทียนและอำเภอพระสมุทรเจดีย์ (ระบุตามผู้ร้องแจ้ง ) โดยประสบปัญหามาตั้งแต่ต้นเดือนตุลาคม 2566  ซึ่งผู้ร้องแจ้งว่าจะมีน้ำทะเลหนุนสูงจนถึงเดือนมกราคมและเดือนกุมภาพันธ์ 2567  ผู้ร้องจึงประสงค์ให้หน่วยงานที่เกี่ยวข้องแก้ไขปัญหาดังกล่าว หรือทำการถมถนนให้สูงขึ้น และทำแนวกระสอบกั้นน้ำ เพื่อบรรเทาความเดือดร้อนให้แก่ประชาชนในพื้นที่ 
ให้แก่ผู้ร้องต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata